nibzard/narodne-novine-full-text-markdown huggingface dataset:
### NN 27/2021 (17.3.2021.), Pravilnik o dopuni Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom

MINISTARSTVO POLJOPRIVREDE

591

Na temelju članka 12. stavka 1. točke 2. i članka 26. stavka 11. Zakona o morskom ribarstvu (»Narodne novine«, br. 62/17, 130/17 i 14/19), a slijedom Odluke o donošenju Plana upravljanja ribolovom okružujućim mrežama plivaricama u Republici Hrvatskoj (klasa: 324-01/17-01/846, urbroj: 525-13/1282-17-1, od 1. prosinca 2017. godine), ministrica poljoprivrede donosi

PRAVILNIK

O DOPUNI PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆIM MREŽAMA PLIVARICOM PALAMIDAROM, PLIVARICOM CIPLARICOM, PLIVARICOM LOKARDAROM, PLIVARICOM IGLIČAROM I PLIVARICOM OLIŽNICOM

Članak 1.

U Pravilniku o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom (»Narodne novine«, br. 30/18, 49/18, 62/18 i 87/18) iza članka 13. dodaje se članak 13.a koji glasi:

»Članak 13.a

Vlasnicima plovila koji temeljem članaka 11., 12. i 13. ovoga Pravilnika, uzimajući u obzir i članak 16. ovog Pravilnika, posjeduju važeće Odobrenje za gospodarski ribolov malim plivaricama s rokom važenja do 1. travnja 2021. godine, na njihov zahtjev izdat će se novo Odobrenje koje vrijedi od dana izdavanja do 26. listopada 2021. godine.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/18-01/23

Urbroj: 525-13/0737-21-12

Zagreb, 8. ožujka 2021.

Ministrica poljoprivrede
 Marija Vučković, v. r.
### NN 27/2021 (17.3.2021.), Pravilnik o dopuni Pravilnika o obavljanju gospodarskog ribolova na moru obalnim mrežama potegačama

Ministarstvo poljoprivrede

590

Na temelju članka 12. stavka 1. točke 2. i članka 26. stavka 11. Zakona o morskom ribarstvu (»Narodne novine«, br. 62/17, 130/17 i 14/19), a slijedom Odluke o donošenju Plana upravljanja ribolovom obalnim mrežama potegačama u Republici Hrvatskoj (klasa: 324-01/17-01/847, urbroj: 525/13/1282-17-1 od 1. prosinca 2017. godine), ministrica poljoprivrede donosi

PRAVILNIK

O DOPUNI PRAVILNIKA O OBAVLJANJU GOSPODARSKOG RIBOLOVA NA MORU OBALNIM MREŽAMA POTEGAČAMA

Članak 1.

U Pravilniku o obavljanju gospodarskog ribolova na moru obalnim mrežama potegačama (»Narodne novine«, br. 30/18, 49/18 i 78/18 i 54/19) iza članka 12. dodaje se članak 12.a koji glasi:

»Članak 12.a

Vlasnicima plovila koji temeljem članaka 9., 10., 11. i 12. ovoga Pravilnika, uzimajući u obzir i članak 15. ovoga Pravilnika, posjeduju važeće Odobrenje za gospodarski ribolov mrežama potegačama s rokom važenja do 1. travnja 2021. godine, na njihov zahtjev izdat će se novo Odobrenje koje vrijedi za razdoblje od dana izdavanja do 26. listopada 2021. godine.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/18-01/24

Urbroj: 525-13/0797-21-10

Zagreb, 8. ožujka 2021.

Ministrica poljoprivrede
 Marija Vučković, v. r.
### NN 27/2021 (17.3.2021.), Odluka o izmjenama Odluke o gradskim porezima i o prirezu poreza na dohodak Grada Vodica

Grad Vodice

599

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 20. i 42. Zakona o lokalnim porezima (»Narodne novine«, broj 115/16 i 101/17) i članka 28. točke 30. Statuta Grada Vodica (»Službeni glasnik Grada Vodica«, broj 02/18, 03/18, 08/18 i 02/20) Gradsko vijeće Grada Vodica na 26. sjednici od 10. ožujka 2021. godine, donosi

ODLUKU

O IZMJENAMA ODLUKE O GRADSKIM POREZIMA I O PRIREZU POREZA NA DOHODAK

Članak 1.

U Odluci o gradskim porezima i o prirezu poreza na dohodak (»Službeni glasnik Grada Vodica«, broj 04/18, 11/19, 12/19 i 05/20) u naslovu Odluke brišu se riječi: »i o prirezu poreza na dohodak«.

Članak 2.

U članku 1. brišu se riječi: »i prireza porezu na dohodak«.

Članak 3.

U članku 2. stavku 1. briše se točka 1.

Točke 2., 3. i 4. postaju točke 1., 2. i 3.

Članak 4.

Poglavlje »1. Prirez porezu na dohodak« i članak 3. brišu se.

Poglavlja 2., 3. i 4. postaju poglavlja 1., 2. i 3.

Članak 5.

U članku 15. brišu se riječi: »i prireza porezu na dohodak«.

Članak 6.

Ova Odluka objavit će se u »Službenom glasniku Grada Vodica« i »Narodnim novinama«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/21-01/10

Urbroj: 2182/04-01/08-21-1

Vodice, 10. ožujka 2021.

GRADSKO VIJEĆE GRADA VODICA

Predsjednik
 Marin Mikšić, v. r.
### NN 27/2021 (17.3.2021.), Odluka o izmjeni i dopuni Odluke o lokalnim porezima Grada Labina

Grad Labin

598

Na temelju članka 42. Zakona o lokalnim porezima (»Narodne novine« broj 115/16. i 101/17.), članka 31. Statuta Grada Labina (»Službene novine Grada Labina« broj 9/09., 9/10. – lektorirani tekst, 8/13., 3/16., 2/18., 5/19. – pročišćeni tekst i 2/20.), članka 107. a stavka 4. Općeg poreznog zakona (»Narodne novine« broj 115/16, 106/18, 121/19, 32/20, 42/20) i članka 71.ra Pravilnika o provedbi Općeg poreznog zakona (»Narodne novine« broj 45/19, 35/20, 43/20, 50/20, 70/20, 74/20, 103/20, 144/20, 2/21), Gradsko vijeće Grada Labina na sjednici 28. siječnja 2021. godine, donijelo je

ODLUKU

O IZMJENI I DOPUNI ODLUKE O LOKALNIM POREZIMA GRADA LABINA

Članak 1.

Zbog obustave rada ugostiteljskih objekata, propisane Odlukama Stožera civilne zaštite Republike Hrvatske radi sprječavanja širenja epidemije bolesti COVID-19 (SARS-CoV-2), privremeno se u 2021. godini stavlja izvan snage odredba stavka 1. u članku 11. Odluke o lokalnim porezima Grada Labina (»Službene novine Grada Labina« broj 14/19, »Narodne novine« broj 123/19) u odnosu na mjesec siječanj, veljaču i ožujak 2021., a koja odredba glasi:

»Porez na korištenje javne površine za postavu ugostiteljskih terasa koje će se u Planu lokacija označiti oznakama od G1 do G10 plaćat će se za cijelu kalendarsku godinu, neovisno o tome koliko se javna površina koristi.«

Članak 2.

Na temelju članka 1. ove Odluke, iza članka 11. Odluke o lokalnim porezima Grada Labina, dodaje se članak 11.a koji glasi:

»Porez na korištenje javne površine za postavu ugostiteljskih terasa koje su u Planu lokacija označene oznakama od G1 do G10 neće se obračunavati za mjesec siječanj, veljaču i ožujak 2021. godine, nego će se obračunati za preostali period 2021. godine, neovisno o tome koliko se javna površina koristi.«

Članak 3.

Ova Odluka objavit će se u »Službenim novinama Grada Labina« i »Narodnim novinama«, stupa na snagu 1. veljače 2021. godine i vrijedi do 31. prosinca 2021. godine.

Klasa: 021-05/21-01/4

Urbroj: 2144/01-01-21-1

Labin, 28. siječnja 2021.

Predsjednica
 Gradskog vijeća
 Eni Modrušan, v. r.
### NN 28/2021 (19.3.2021.), Odluka o ukidanju Odluke o uzajamnom priznavanju mjere makrobonitetne politike iz Preporuke Europskog odbora za sistemske rizike od 8. siječnja 2018. o izmjeni Preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2018/1)

HRVATSKA NARODNA BANKA

616

Na temelju članka 43. stavka 2. točke 6. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.), članka 4. stavka 1. točke 3. i članka 11. stavka 2. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.), članka 7. stavka 1. Odluke o postupku priznavanja mjera makrobonitetne politike koje su donijela odgovarajuća tijela drugih država članica Europske unije i postupku procjene prekograničnih učinaka mjera makrobonitetne politike (»Narodne novine«, br. 60/2017.) i Preporuke Europskog odbora za sistemske rizike od 22. prosinca 2020. o izmjeni Preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2020/16) guverner Hrvatske narodne banke donosi

ODLUKU

O UKIDANJU ODLUKE O UZAJAMNOM PRIZNAVANJU MJERE MAKROBONITETNE POLITIKE IZ PREPORUKE EUROPSKOG ODBORA ZA SISTEMSKE RIZIKE OD 8. SIJEČNJA 2018. O IZMJENI PREPORUKE ESRB/2015/2 O PROCJENI PREKOGRANIČNIH UČINAKA MJERA MAKROBONITETNE POLITIKE I O DOBROVOLJNOJ UZAJAMNOSTI ZA MJERE MAKROBONITETNE POLITIKE (ESRB/2018/1)

Predmet Odluke

Članak 1.

(1) Ovom Odlukom ukida se Odluka o uzajamnom priznavanju mjere makrobonitetne politike iz Preporuke Europskog odbora za sistemske rizike od 8. siječnja 2018. o izmjeni Preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2018/1) (»Narodne novine«, br. 41/2018.).

(2) Ukidanjem Odluke iz stavka 1. ovog članka prestaje uzajamna primjena mjere makrobonitetne politike koju je donijelo odgovarajuće tijelo Finske i čiju je uzajamnu primjenu preporučio Europski odbor za sistemske rizike.

Stupanje na snagu

Članak 2.

Ova Odluka stupa na snagu osmoga dana od dana objave u »Narodnim novinama«.

O. br.: 75-091/03-21/BV

Zagreb, 11. ožujka 2021.

Guverner
 Hrvatske narodne banke
 Boris Vujčić, v. r.
### NN 28/2021 (19.3.2021.), Odluka o ukidanju Odluke o uzajamnom priznavanju mjere makrobonitetne politike iz Preporuke Europskog odbora za sistemske rizike od 24. lipnja 2016. o izmjeni Preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2016/4)

Hrvatska narodna banka

615

Na temelju članka 43. stavka 2. točke 6. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.), članka 4. stavka 1. točke 3. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.), članka 7. stavka 1. Odluke o postupku priznavanja mjera makrobonitetne politike koje su donijela odgovarajuća tijela drugih država članica Europske unije i postupku procjene prekograničnih učinaka mjera makrobonitetne politike (»Narodne novine«, br. 60/2017.) i Preporuke Europskog odbora za sistemske rizike od 2. lipnja 2020. o izmjeni Preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2020/9) guverner Hrvatske narodne banke donosi

ODLUKU

O UKIDANJU ODLUKE O UZAJAMNOM PRIZNAVANJU MJERE MAKROBONITETNE POLITIKE IZ PREPORUKE EUROPSKOG ODBORA ZA SISTEMSKE RIZIKE OD 24. LIPNJA 2016. O IZMJENI PREPORUKE ESRB/2015/2 O PROCJENI PREKOGRANIČNIH UČINAKA MJERA MAKROBONITETNE POLITIKE I O DOBROVOLJNOJ UZAJAMNOSTI ZA MJERE MAKROBONITETNE POLITIKE (ESRB/2016/4)

Predmet Odluke

Članak 1.

(1) Ovom Odlukom ukida se Odluka o uzajamnom priznavanju mjere makrobonitetne politike iz Preporuke Europskog odbora za sistemske rizike od 24. lipnja 2016. o izmjeni Preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2016/4) (»Narodne novine«, br. 73/2017. i 66/2019.).

(2) Ukidanjem Odluke iz stavka 1. ovog članka prestaje uzajamna primjena mjere makrobonitetne politike koju je donijelo odgovarajuće tijelo Estonije i čiju je uzajamnu primjenu preporučio Europski odbor za sistemske rizike.

Stupanje na snagu

Članak 2.

Ova Odluka stupa na snagu osmoga dana od dana objave u »Narodnim novinama«.

O. br.: 74-091/03-21/BV

Zagreb, 11. ožujka 2021.

Guverner
 Hrvatske narodne banke
 Boris Vujčić, v. r.
### NN 28/2021 (19.3.2021.), Odluka o imenovanju sutkinja Općinskog suda u Osijeku

Državno sudbeno vijeće

614

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/12, 28/13, 82/15, 67/18 i 126/19 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak, prof. dr. sc. Maria Vinkovića, članova Vijeća, na 45. sjednici, održanoj 11. prosinca 2020., donijelo je

ODLUKU

Za sutkinje Općinskog suda u Osijeku imenuju se:

IVA ĆORKOVIĆ, viša sudska savjetnica u Općinskom sudu u Osijeku,

VANDA HORVAT, viša sudska savjetnica – specijalist u Općinskom sudu u Osijeku,

LJILJANA JAKŠA, viša sudska savjetnica – specijalist u Općinskom sudu u Karlovcu,

DUNJA PETROVIĆ, viša sudska savjetnica u Županijskom sudu u Osijeku,

SANJA ŠIMLEŠA VUČEMILOVIĆ, sudska savjetnica u Općinskom sudu u Osijeku i

IVANA ŠPIGEL, viša sudska savjetnica – specijalist u Županijskom sudu u Osijeku.

Broj: IS-16/20-29

Zagreb, 11. prosinca 2020.

Predsjednik
 Darko Milković, v. r.
### NN 28/2021 (19.3.2021.), Rješenje o imenovanju glavne tajnice Ministarstva regionalnoga razvoja i fondova Europske unije

VLADA REPUBLIKE HRVATSKE

603

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 11. ožujka 2021. donijela

RJEŠENJE

O IMENOVANJU GLAVNE TAJNICE MINISTARSTVA REGIONALNOGA RAZVOJA I FONDOVA EUROPSKE UNIJE

Imenuje se VEDRANA STECCA glavnom tajnicom Ministarstva regionalnoga razvoja i fondova Europske unije, na razdoblje od četiri godine.

Klasa: UP/I 080-02/21-01/93

Urbroj: 50301-15/07-21-02

Zagreb, 11. ožujka 2021.

Predsjednik
 mr. sc. Andrej Plenković, v. r.
### NN 28/2021 (19.3.2021.), Indeks potrošačkih cijena u veljači 2021.

Državni zavod za statistiku

613

Državni zavod za statistiku objavljuje

INDEKS

POTROŠAČKIH CIJENA U VELJAČI 2021.

Indeks potrošačkih cijena u veljači 2021. u odnosu na siječanj 2021. iznosi 100,3.

Klasa: 957-04/21-01/2

Urbroj: 555-01-04-06-01-21-6

Zagreb, 16. ožujka 2021.

Glavna ravnateljica
 Lidija Brković, v. r.
### NN 28/2021 (19.3.2021.), Pravilnik o prestanku važenja Pravilnika o osposobljavanju, ispitima, dozvolama i ovlaštenjima pilota jedrilica

MINISTARSTVO MORA, PROMETA I INFRASTRUKTURE

609

Na temelju članka 149. stavak 2. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) ministar mora, prometa i infrastrukture donosi

PRAVILNIK

O PRESTANKU VAŽENJA PRAVILNIKA O OSPOSOBLJAVANJU, ISPITIMA, DOZVOLAMA I OVLAŠTENJIMA PILOTA JEDRILICA

Članak 1.

Danom stupanja na snagu ovog Pravilnika prestaje važiti Pravilnik o osposobljavanju, ispitima, dozvolama i ovlaštenjima pilota jedrilica (»Narodne novine«, broj 46/11).

Članak 2.

Ovaj Pravilnik stupa na snagu 8. travnja 2021.

Klasa: 011-01/21-01/25

Urbroj: 530-07-1-1-21-2

Zagreb, 11. ožujka 2021.

Ministar
 Oleg Butković, v. r.
### NN 28/2021 (19.3.2021.), Pravilnik o prestanku važenja Pravilnika o osposobljavanju, ispitima, dozvolama i ovlaštenjima pilota balona

MINISTARSTVO MORA, PROMETA I INFRASTRUKTURE

610

Na temelju članka 149. stavak 2. Zakona o zračnom prometu (»Narodne novine«, br. 69/09, 84/11, 54/13, 127/13 i 92/14) ministar mora, prometa i infrastrukture donosi

PRAVILNIK

O PRESTANKU VAŽENJA PRAVILNIKA O OSPOSOBLJAVANJU, ISPITIMA, DOZVOLAMA I OVLAŠTENJIMA PILOTA BALONA

Članak 1.

Danom stupanja na snagu ovoga Pravilnika prestaje važiti Pravilnik o osposobljavanju, ispitima, dozvolama i ovlaštenjima pilota balona (»Narodne novine«, broj 29/11).

Članak 2.

Ovaj Pravilnik stupa na snagu 8. travnja 2021.

Klasa: 011-01/21-01/26

Urbroj: 530-07-1-1-21-2

Zagreb, 11. ožujka 2021.

Ministar
 Oleg Butković, v. r.
### NN 28/2021 (19.3.2021.), Odluka o usvajanju dopune Programa jamstava za kredite za poduzetnike aktivne u području kulture i kreativnih industrija

Vlada Republike Hrvatske

601

Na temelju članka 80. stavka 1. Zakona o proračunu (»Narodne novine«, br. 87/08., 136/12. i 15/15.), članka 48. Zakona o izvršavanju Državnog proračuna Republike Hrvatske za 2021. godinu (»Narodne novine«, broj 135/20.), članka 9. stavka 1. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 18. ožujka 2021. donijela

ODLUKU

O USVAJANJU DOPUNE PROGRAMA JAMSTAVA ZA KREDITE ZA PODUZETNIKE AKTIVNE U PODRUČJU KULTURE I KREATIVNIH INDUSTRIJA

I.

Usvaja se dopuna Programa jamstava za kredite za poduzetnike aktivne u području kulture i kreativnih industrija (»Narodne novine«, broj 77/20., u daljnjem tekstu: Program), o produljenju trajanja provedbe Programa, a na temelju pravila iz Komunikacije Komisije – Privremeni okvir za mjere državne potpore u svrhu podrške gospodarstvu u aktualnoj pandemiji covida-19 (SL C 91, 20. 3. 2020.), Komunikacije Komisije – Izmjena privremenog okvira za mjere državne potpore u svrhu podrške gospodarstvu u aktualnoj pandemiji covida-19 (SL C 112, 4. 4. 2020.), Komunikacije Komisije – Izmjena privremenog okvira za mjere državne potpore u svrhu podrške gospodarstvu u aktualnoj pandemiji COVID-a 19 (SL C 164, 13. 5. 2020.), Komunikacije Komisije – Treća izmjena privremenog okvira za mjere državne potpore u svrhu podrške gospodarstvu u aktualnoj pandemiji COVID-a 19 (SL C 218, 2. 7. 2020.) i Komunikacije Komisije – Četvrta izmjena privremenog okvira za mjere državne potpore u svrhu podrške gospodarstvu u aktualnoj pandemiji COVID-a 19 i izmjena Priloga Komunikaciji Komisije državama članicama o primjeni članaka 107. i 108. Ugovora o funkcioniranju Europske unije na kratkoročno osiguranje izvoznih kredita (SL C 340, 13. 10. 2020.) uz zadržavanje svih ostalih određenja Programa.

Dopuna Programa sastavni je dio ove Odluke.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/77

Urbroj: 50301-04/25-21-2

Zagreb, 18. ožujka 2021.

Predsjednik
 mr. sc. Andrej Plenković, v. r.

DOPUNA PROGRAMA JAMSTAVA ZA KREDITE ZA PODUZETNIKE AKTIVNE U PODRUČJU KULTURE I KREATIVNIH INDUSTRIJA

1.

U Programu jamstava za kredite za poduzetnike aktivne u području kulture i kreativnih industrija (»Narodne novine«, broj 77/20.), u točki 2. u zadnjem retku tablice iza riječi: »svibnja« dodaju se riječi: »te 29. lipnja i 13. listopada«.

2.

Program iz točke 1. i ova Dopuna Programa važe do iskorištavanja sredstva, a najkasnije do 30. lipnja 2021.
### NN 28/2021 (19.3.2021.), Odluka o donošenju Akcijskog programa Strategije upravljanja morskim okolišem i obalnim područjem: Sustav praćenja i promatranja za stalnu procjenu stanja Jadranskog mora (2021. - 2026.)

VLADA REPUBLIKE HRVATSKE

602

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 56. stavka 4. Zakona o zaštiti okoliša (»Narodne novine«, br. 80/13., 153/13., 78/15., 12/18. i 118/18.), a u vezi s člancima 17. i 23. Uredbe o izradi i provedbi dokumenata Strategije upravljanja morskim okolišem i obalnim područjem (»Narodne novine«, br. 112/14., 39/17. i 112/18.), Vlada Republike Hrvatske je na sjednici održanoj 18. ožujka 2021. donijela

ODLUKU

O DONOŠENJU AKCIJSKOG PROGRAMA STRATEGIJE UPRAVLJANJA MORSKIM OKOLIŠEM I OBALNIM PODRUČJEM: SUSTAV PRAĆENJA I PROMATRANJA ZA STALNU PROCJENU STANJA JADRANSKOG MORA (2021. – 2026.)

I.

Donosi se Akcijski program Strategije upravljanja morskim okolišem i obalnim područjem: Sustav praćenja i promatranja za stalnu procjenu stanja Jadranskog mora (2021. – 2026.), (u daljnjem tekstu: Sustav praćenja i promatranja), u tekstu koji je Vladi Republike Hrvatske dostavilo Ministarstvo gospodarstva i održivog razvoja aktom, klasa: 351-01/20-13/02, urbroj: 517-07-4-21-28, od 2. ožujka 2021.

II.

Zadužuje se Ministarstvo gospodarstva i održivog razvoja da Vladi Republike Hrvatske dostavi šestogodišnje izvješće o ispunjavanju obveza iz Sustava praćenja i promatranja.

III.

Financijska sredstva za provedbu Sustava praćenja i promatranja osigurana su u Državnom proračunu Republike Hrvatske za 2021. godinu i projekcijama za 2022. i 2023. godinu na razdjelu Ministarstva gospodarstva i održivog razvoja, na poziciji A905019 Referentni centar za tematsko područje more i stalni Sustav praćenja i promatranja Jadrana, za 2021. godinu u iznosu od 3.966.000 kuna, za 2022. godinu u iznosu od 4.451.300 kuna i za 2023. godinu u iznosu od 4.655.000 kuna.

IV.

Zadužuje se Ministarstvo gospodarstva i održivog razvoja da na svojim mrežnim stranicama objavi Sustav praćenja i promatranja.

V.

Danom stupanja na snagu ove Odluke stavlja se izvan snage Odluka o donošenju Akcijskog programa strategije upravljanja morskim okolišem i obalnim područjem: Sustav praćenja i promatranja za stalnu procjenu stanja Jadranskog mora (»Narodne novine«, broj 153/14.).

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/37

Urbroj: 50301-05/27-21-3

Zagreb, 18. ožujka 2021.

Predsjednik
 mr. sc. Andrej Plenković, v. r.
### NN 28/2021 (19.3.2021.), Odluka o uvođenju nužnih epidemioloških mjera za područje Primorsko-goranske županije

Stožer civilne zaštite Republike Hrvatske

611

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 19. ožujka 2021., donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE PRIMORSKO-GORANSKE ŽUPANIJE

I.

Na prijedlog Stožera civilne zaštite Primorsko-goranske županije uvode se nužne epidemiološke mjere za područje Primorsko-goranske županije.

II.

Nužne mjere iz točke I. ove Odluke su:

– preporuka pojačanog nadzora pridržavanja uvedenih nužnih epidemioloških mjera, a osobito nužnih epidemioloških mjera koje se odnose na javna događanja i okupljanja, privatna okupljanja, javni prijevoz te rad trgovačkih centara i ugostiteljskih objekata

– preporuka da se u svim sportskim objektima ne koriste svlačionice.

III.

Zadužuju se stožeri jedinica lokalne samouprave za provođenje pojačanog nadzora pridržavanja propisanih epidemioloških mjera te za predlaganje nužnih epidemioloških mjera za svoje područje županijskom stožeru, ako to ocijene potrebnim.

IV.

Nužne epidemiološke mjere iz ove Odluke određuju se u trajanju do 2. travnja 2021.

V.

Ova Odluka objavit će se u »Narodnim novinama«, a stupa na snagu 20. ožujka 2021.

Klasa: 810-06/20-01/7

Urbroj: 511-01-300-21-315

Zagreb, 19. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 28/2021 (19.3.2021.), Odluka o izmjenama Odluke o uvođenju nužnih epidemioloških mjera za područje Zagrebačke županije

STOŽER CIVILNE ZAŠTITE REPUBLIKE HRVATSKE

612

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 19. ožujka 2021., donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ZAGREBAČKE ŽUPANIJE

I.

Na prijedlog Stožera civilne zaštite Zagrebačke županije u Odluci o uvođenju nužnih epidemioloških mjera za područje Zagrebačke županije (»Narodne novine« broj 129/20, 147/20, 8/21 i 17/21) u točki II. stavku 1. podstavak 9. mijenja se i glasi:

» – izlazak izvan prostora pružatelja usluga smještaja u sustavu socijalne skrbi dopušten je iznimno samo korisnicima koji su preboljeli COVID-19 unutar 90 dana od početka bolesti i korisnicima kojima je prošlo 14 dana od cijepljenja drugom dozom cjepiva ili kada je izlazak uvjetovan medicinskim razlozima.«

II.

Točka IV. mijenja se i glasi:

»Nužne epidemiološke mjere iz ove Odluke određuju se u trajanju do 18. travnja 2021.«

III.

Ova Odluka objavit će se u »Narodnim novinama«, a stupa na snagu 22. ožujka 2021.

Klasa: 810-06/20-01/7

Urbroj: 511-01-300-21-316

Zagreb, 19. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 29/2021 (24.3.2021.), Odluka o izmjeni Odluke o osnivanju i imenovanju Stručnog tijela za ocjenu ponuda za koncesije na pomorskom dobru

Vlada Republike Hrvatske

624

Na temelju članka 23. stavka 3. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 18. ožujka 2021. donijela

ODLUKU

O IZMJENI ODLUKE O OSNIVANJU I IMENOVANJU STRUČNOG TIJELA ZA OCJENU PONUDA ZA KONCESIJE NA POMORSKOM DOBRU

I.

U Odluci o osnivanju i imenovanju Stručnog tijela za ocjenu ponuda za koncesije na pomorskom dobru (»Narodne novine«, br. 44/16. i 95/19.), točka II. mijenja se i glasi:

»U Stručno tijelo iz točke I. ove Odluke imenuju se:

1. Marijana Iviček, Ministarstvo mora, prometa i infrastrukture, predsjednica

2. mr. sc. Sani Ljubunčić, Ministarstvo gospodarstva i održivog razvoja, član

3. Branimir Galović, Ministarstvo financija, član

4. Snježana Đurišić, Ministarstvo prostornoga uređenja, graditeljstva i državne imovine, članica

5. Dane Pavičić, Ministarstvo turizma i sporta, član

6. Jana Borić, Ministarstvo mora, prometa i infrastrukture, tajnica.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/61

Urbroj: 50301-15/07-21-02

Zagreb, 18. ožujka 2021.

Predsjednik
 mr. sc. Andrej Plenković, v. r.
### NN 29/2021 (24.3.2021.), Odluka o izboru pučke pravobraniteljice

HRVATSKI SABOR

621

Na temelju članka 81. Ustava Republike Hrvatske i članka 10. stavka 1. Zakona o pučkom pravobranitelju (»Narodne novine«, br. 76/12.) Hrvatski sabor na sjednici 19. ožujka 2021. donio je

ODLUKU

O IZBORU PUČKE PRAVOBRANITELJICE

Za pučku pravobraniteljicu bira se TENA ŠIMONOVIĆ EINWALTER.

Klasa: 021-13/21-07/33

Zagreb, 19. ožujka 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 29/2021 (24.3.2021.), Pravilnik o izmjenama Pravilnika o polaganju državnog ispita

Ministarstvo pravosuđa i uprave

633

Na temelju članka 58. stavka 3. Zakona o državnim službenicima (»Narodne novine«, broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19 i 98/19), ministar pravosuđa i uprave donosi

PRAVILNIK

O IZMJENAMA PRAVILNIKA O POLAGANJU DRŽAVNOG ISPITA

Članak 1.

U cijelom tekstu Pravilnika o polaganju državnog ispita (»Narodne novine«, broj: 70/20) riječi: »Ministarstvo uprave« zamjenjuju se riječima: »Ministarstvo pravosuđa i uprave« u odgovarajućem padežu, a riječi: »ministar uprave« zamjenjuju se riječima: »ministar pravosuđa i uprave« u odgovarajućem padežu.

Članak 2.

U obrascu DI-1 (Uvjerenje o položenome državnom ispitu), riječi: »Ministarstvo uprave« zamjenjuju se riječima: »Ministarstvo pravosuđa i uprave«.

Članak 3.

U članku 45. riječi: »stupa na snagu 1. travnja 2021.« zamjenjuju se riječima: »stupa na snagu 1. travnja 2022.«.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/20-01/62

Urbroj: 514-08-01-03/01-21-07

Zagreb, 9. ožujka 2021.

Ministar
 dr. sc. Ivan Malenica, v. r.

OBRAZAC DI-1

![](/files/_web/sluzbeni-dio/2021/131982/images/4452.jpg)

REPUBLIKA HRVATSKA

MINISTARSTVO PRAVOSUĐA I UPRAVE

KLASA:

URBROJ:

Zagreb,

Na temelju članka 43. stavak 1. Pravilnika o polaganju državnoga ispita (»Narodne novine«, broj \_\_\_\_\_\_\_) izdaje se

UVJERENJE O POLOŽENOME DRŽAVNOM ISPITU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

osobni identifikacijski broj (OIB)

polagao-la je dana \_\_\_\_\_\_\_ godine, državni ispit za \_\_\_\_\_ razinu.

Potvrđuje se da je gore navedena osoba upisana u Očevidnik o polaganju državnog ispita pod red. brojem \_\_\_\_\_\_\_.

Na temelju članka 9. stavka 2. točke 22. Zakona o upravnim pristojbama (»Narodne novine«, broj 115/16), ovo Uvjerenje oslobođeno je od plaćanja upravnih pristojbi.

Ovlaštena osoba
 \_\_\_\_\_\_\_\_\_\_\_\_\_\_\_\_\_\_
 MP
### NN 29/2021 (24.3.2021.), Rješenje o razrješenju vršiteljice dužnosti ravnatelja Hrvatske akreditacijske agencije

VLADA REPUBLIKE HRVATSKE

625

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 1. Uredbe o osnivanju Hrvatske akreditacijske agencije (»Narodne novine«, br. 158/04., 44/05. i 30/10.), Vlada Republike Hrvatske je na sjednici održanoj 18. ožujka 2021. donijela

RJEŠENJE

O RAZRJEŠENJU VRŠITELJICE DUŽNOSTI RAVNATELJA HRVATSKE AKREDITACIJSKE AGENCIJE

Razrješuje se ANKICA BARIŠIĆ dužnosti vršiteljice dužnosti ravnatelja Hrvatske akreditacijske agencije.

Klasa: UP/I 080-02/21-02/46

Urbroj: 50301-15/07-21-02

Zagreb, 18. ožujka 2021.

Predsjednik
 mr. sc. Andrej Plenković, v. r.
### NN 29/2021 (24.3.2021.), Rješenje o imenovanju ravnateljice Hrvatske akreditacijske agencije

VLADA REPUBLIKE HRVATSKE

626

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 1. Uredbe o osnivanju Hrvatske akreditacijske agencije (»Narodne novine«, br. 158/04., 44/05. i 30/10.), Vlada Republike Hrvatske je na sjednici održanoj 18. ožujka 2021. donijela

RJEŠENJE

O IMENOVANJU RAVNATELJICE HRVATSKE AKREDITACIJSKE AGENCIJE

Imenuje se mr. sc. MIRELA ZEČEVIĆ ravnateljicom Hrvatske akreditacijske agencije.

Klasa: UP/I 080-02/21-01/94

Urbroj: 50301-15/07-21-02

Zagreb, 18. ožujka 2021.

Predsjednik
 mr. sc. Andrej Plenković, v. r.
### NN 29/2021 (24.3.2021.), Rješenje o razrješenju predsjedavajućeg i članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

629

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 11. stavka 4. Zakona o Obalnoj straži Republike Hrvatske (»Narodne novine«, broj 125/19.), Vlada Republike Hrvatske je na sjednici održanoj 18. ožujka 2021. donijela

RJEŠENJE

O RAZRJEŠENJU PREDSJEDAVAJUĆEG I ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuje se dr. sc. DAVOR BOŽINOVIĆ, potpredsjednik Vlade Republike Hrvatske i ministar unutarnjih poslova, dužnosti predsjedavajućeg Središnje koordinacije za nadzor i zaštitu prava i interesa Republike Hrvatske na moru.

2. Razrješuju se dužnosti članovi Središnje koordinacije za nadzor i zaštitu prava i interesa Republike Hrvatske na moru:

– dr. sc. TOMO RADIČEVIĆ, imenovan kao predstavnik ministarstva nadležnoga za obranu

– SINIŠA ORLIĆ, imenovan kao predstavnik ministarstva nadležnoga za pomorstvo

– ZORAN NIČENO, imenovan kao predstavnik ministarstva nadležnoga za unutarnje poslove

– MLADEN NOVOSELEC, imenovan kao predstavnik ministarstva nadležnoga za unutarnje poslove

– mr. sc. ANTE MIŠURA, imenovan kao predstavnik ministarstva nadležnoga za morsko ribarstvo

– MARIO ROGOŠIĆ, imenovan kao predstavnik ministarstva nadležnoga za morsko ribarstvo

– ELIZABETA KOS, imenovana kao predstavnica ministarstva nadležnoga za zaštitu okoliša

– RENATO TANDARA, imenovan kao predstavnik ministarstva nadležnoga za gospodarstvo

– ANDREJ FRANULOVIĆ, imenovan kao predstavnik ministarstva nadležnoga za financije

– ANDREJA METELKO-ZGOMBIĆ, imenovana kao predstavnica ministarstva nadležnoga za vanjske poslove

– TOMISLAV PETRINEC, imenovan kao predstavnik ministarstva nadležnoga za kulturu

– IVAN CRNČEC, imenovan kao predstavnik ministarstva nadležnoga za pravosuđe

– NIKOLA MILINA, imenovan po položaju

– general zbora dr. sc. MIRKO ŠUNDOV, imenovan po položaju

– kontraadmiral IVO RAFFANELLI, imenovan po položaju

– komodor mr. sc. MILAN BLAŽEVIĆ, imenovan po položaju.

Klasa: 080-02/21-02/22

Urbroj: 50301-15/28-21-02

Zagreb, 18. ožujka 2021.

Predsjednik
 mr. sc. Andrej Plenković, v. r.
### NN 29/2021 (24.3.2021.), Rješenje o imenovanju predsjedavajućeg i članova Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

630

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 11. stavaka 4. i 6. Zakona o Obalnoj straži Republike Hrvatske (»Narodne novine«, broj 125/19.), Vlada Republike Hrvatske je na sjednici održanoj 18. ožujka 2021. donijela

RJEŠENJE

O IMENOVANJU PREDSJEDAVAJUĆEG I ČLANOVA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Imenuje se dr. sc. MARIO BANOŽIĆ, ministar obrane, predsjedavajućim Središnje koordinacije za nadzor i zaštitu prava i interesa Republike Hrvatske na moru.

2. Za članove Središnje koordinacije za nadzor i zaštitu prava i interesa Republike Hrvatske na moru, imenuju se:

– ZDRAVKO SEIDEL, predstavnik ministarstva nadležnoga za pomorstvo

– ZORAN NIČENO, predstavnik ministarstva nadležnoga za unutarnje poslove

– mr. sc. ANTE MIŠURA, predstavnik ministarstva nadležnoga za morsko ribarstvo

– ELIZABETA KOS, predstavnica ministarstva nadležnoga za gospodarstvo i zaštitu okoliša

– ANDREJ FRANULOVIĆ, predstavnik ministarstva nadležnoga za financije

– ANDREJA METELKO-ZGOMBIĆ, predstavnica ministarstva nadležnoga za vanjske poslove.

Klasa: 080-02/21-01/26

Urbroj: 50301-15/28-21-02

Zagreb, 18. ožujka 2021.

Predsjednik
 mr. sc. Andrej Plenković, v. r.
### NN 29/2021 (24.3.2021.), Rješenje o razrješenju predsjedavajućeg, članova i zamjenika članova Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

631

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 14. stavka 3. Zakona o Obalnoj straži Republike Hrvatske (»Narodne novine«, broj 125/19.), Vlada Republike Hrvatske je na sjednici održanoj 18. ožujka 2021. donijela

RJEŠENJE

O RAZRJEŠENJU PREDSJEDAVAJUĆEG, ČLANOVA I ZAMJENIKA ČLANOVA STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Razrješuje se komodor mr. sc. MILAN BLAŽEVIĆ dužnosti predsjedavajućeg Stručnog tijela Središnje koordinacije za nadzor i zaštitu prava i interesa Republike Hrvatske na moru.

2. Razrješuju se dužnosti članovi Stručnog tijela Središnje koordinacije za nadzor i zaštitu prava i interesa Republike Hrvatske na moru:

– kapetan fregate NADOMIR KODŽOMAN, imenovan kao predstavnik ministarstva nadležnog za obranu

– kapetan ŽELJKO KUŠTERA, imenovan kao predstavnik ministarstva nadležnog za pomorstvo

– ILE BARIŠIĆ, imenovan kao predstavnik ministarstva nadležnog za unutarnje poslove

– MARIO ŠKORJANEC, imenovan kao predstavnik ministarstva nadležnog za morsko ribarstvo

– ANTE BELAMARIĆ, imenovan kao predstavnik ministarstva nadležnog za zaštitu okoliša

– dr. sc. DRAGAN KRASIĆ, imenovan kao predstavnik ministarstva nadležnog za gospodarstvo

– IVICA RADOVČIĆ, imenovan kao predstavnik ministarstva nadležnog za financije

– DARKO SABLJAK, imenovan kao predstavnik ministarstva nadležnog za vanjske poslove

– TOMISLAV PETRINEC, imenovan kao predstavnik ministarstva nadležnog za kulturu

– mr. sc. MILENA LONGO, imenovana kao predstavnica ministarstva nadležnog za pravosuđe.

3. Razrješuju se dužnosti zamjenici članova Stručnog tijela Središnje koordinacije za nadzor i zaštitu prava i interesa Republike Hrvatske na moru:

– kapetan fregate MILIVOJ BAČIĆ, imenovan kao predstavnik ministarstva nadležnog za obranu

– MILIVOJ EGLENDŽIJA, imenovan kao predstavnik ministarstva nadležnog za pomorstvo

– MIRNA KOVAČ BAŠIĆ, imenovana kao predstavnica ministarstva nadležnog za unutarnje poslove

– JENKO FRANCESCHI, imenovan kao predstavnik ministarstva nadležnog za morsko ribarstvo

– MAJDA JURIĆ, imenovana kao predstavnica ministarstva nadležnog za zaštitu okoliša

– INES MARKOVIĆ, imenovana kao predstavnica ministarstva nadležnog za gospodarstvo

– MIROSLAV BUDIMIR, imenovan kao predstavnik ministarstva nadležnog za financije

– JOZO LJUBIČIĆ, imenovan kao predstavnik ministarstva nadležnog za vanjske poslove

– mr. sc. ZORAN WIEWEGH, imenovan kao predstavnik ministarstva nadležnog za kulturu

– DARIO KRNIĆ, imenovan kao predstavnik ministarstva nadležnog za pravosuđe.

Klasa: 080-02/21-02/21

Urbroj: 50301-15/28-21-02

Zagreb, 18. ožujka 2021.

Predsjednik
 mr. sc. Andrej Plenković, v. r.
### NN 29/2021 (24.3.2021.), Rješenje o imenovanju predsjedatelja, članova i zamjenika članova Stručnog tijela Središnje koordinacije za nadzor i zaštitu prava i interesa Republike Hrvatske na moru

VLADA REPUBLIKE HRVATSKE

632

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 14. stavaka 3. i 4. Zakona o Obalnoj straži Republike Hrvatske (»Narodne novine«, broj 125/19.), Vlada Republike Hrvatske je na sjednici održanoj 18. ožujka 2021. donijela

RJEŠENJE

O IMENOVANJU PREDSJEDATELJA, ČLANOVA I ZAMJENIKA ČLANOVA STRUČNOG TIJELA SREDIŠNJE KOORDINACIJE ZA NADZOR I ZAŠTITU PRAVA I INTERESA REPUBLIKE HRVATSKE NA MORU

1. Imenuje se komodor mr. sc. MILAN BLAŽEVIĆ, zapovjednik Obalne straže Republike Hrvatske, predsjedateljem Stručnog tijela Središnje koordinacije za nadzor i zaštitu prava i interesa Republike Hrvatske na moru, po položaju.

2. Za članove Stručnog tijela Središnje koordinacije za nadzor i zaštitu prava i interesa Republike Hrvatske na moru, imenuju se:

– kapetan fregate NADOMIR KODŽOMAN, predstavnik ministarstva nadležnog za obranu

– kapetan ŽELJKO KUŠTERA, predstavnik ministarstva nadležnog za pomorstvo

– ILE BARIŠIĆ, predstavnik ministarstva nadležnog za unutarnje poslove

– JENKO FRANCESCHI, predstavnik ministarstva nadležnog za morsko ribarstvo

– dr. sc. DRAGAN KRASIĆ, predstavnik ministarstva nadležnog za gospodarstvo i zaštitu okoliša

– IVICA RADOVČIĆ, predstavnik ministarstva nadležnog za financije

– DARKO SABLJAK, predstavnik ministarstva nadležnog za vanjske poslove

– TOMISLAV PETRINEC, predstavnik ministarstva nadležnog za kulturu

– mr. sc. MILENA LONGO, predstavnica ministarstva nadležnog za pravosuđe

– SRĐAN KUŠĆEVIĆ, predstavnik Ravnateljstva civilne zaštite

– VEDRANA FILIPOVIĆ-GRČIĆ, predstavnica Državnog inspektorata

– MARIO STARČEVIĆ, predstavnik Hrvatske vatrogasne zajednice.

3. Za zamjenike članova Stručnog tijela Središnje koordinacije za nadzor i zaštitu prava i interesa Republike Hrvatske na moru, imenuju se:

– kapetan korvete STJEPAN GILJEVIĆ, predstavnik ministarstva nadležnog za obranu

– MILIVOJ EGLENDŽIJA, predstavnik ministarstva nadležnog za pomorstvo

– MIRNA KOVAČ BAŠIĆ, predstavnica ministarstva nadležnog za unutarnje poslove

– VICKO BAŠIĆ, predstavnik ministarstva nadležnog za morsko ribarstvo

– dr. sc. IVAN RADIĆ, predstavnik ministarstva nadležnog za gospodarstvo i zaštitu okoliša

– MIROSLAV BUDIMIR, predstavnik ministarstva nadležnog za financije

– MILAN TOMIĆ, predstavnik ministarstva nadležnog za vanjske poslove

– mr. sc. ZORAN WIEWEGH, predstavnik ministarstva nadležnog za kulturu

– DARIO KRNIĆ, predstavnik ministarstva nadležnog za pravosuđe

– ŽELJKO ŠERAVIĆ, predstavnik Ravnateljstva civilne zaštite

– KREŠIMIR ILIĆ, predstavnik Državnog inspektorata

– DALIBOR RIHTARIĆ, predstavnik Hrvatske vatrogasne zajednice.

Klasa: 080-02/21-01/25

Urbroj: 50301-15/28-21-02

Zagreb, 18. ožujka 2021.

Predsjednik
 mr. sc. Andrej Plenković, v. r.
### NN 29/2021 (24.3.2021.), Odluka o osnivanju Konzulata Republike Hrvatske u Saveznoj Republici Brazilu, sa sjedištem u Rio de Janeiru

PREDSJEDNIK REPUBLIKE HRVATSKE

622

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/20-05/14, urbroj: 50301-21/22-21-5 od 10. ožujka 2021., donosim

ODLUKU

O OSNIVANJU KONZULATA REPUBLIKE HRVATSKE U SAVEZNOJ REPUBLICI BRAZILU, SA SJEDIŠTEM U RIO DE JANEIRU

Osniva se Konzulat Republike Hrvatske u Saveznoj Republici Brazilu, sa sjedištem u Rio de Janeiru, na čelu s počasnim konzulom i konzularnim ovlastima nad konzularnim područjem koje obuhvaća područje regija: Região Centro-Sul Fluminense, Região Metropolitana, Região Noroeste Fluminense, Região Norte Fluminense, Região Serrana, Região da Costa Verde, Região das Baixadas Litorãneas i Região do Média Paraiba.

Ova Odluka stupa na snagu danom donošenja.

Klasa: 018-07/21-01/03
 Urbroj: 71-10-01/1-21-2
 Zagreb, 17. ožujka 2021.

Predsjednik
 Republike Hrvatske
 Zoran Milanović, v. r.
### NN 29/2021 (24.3.2021.), Odluka o postavljanju počasnog konzula Republike Hrvatske u Saveznoj Republici Brazilu, sa sjedištem u Rio de Janeiru

PREDSJEDNIK REPUBLIKE HRVATSKE

623

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U SAVEZNOJ REPUBLICI BRAZILU, SA SJEDIŠTEM U RIO DE JANEIRU

OTÁVIO AUGUSTO VILARINHO CARDOSO FILHO postavlja se za počas­nog konzula Republike Hrvatske u Saveznoj Republici Brazilu, sa sjedištem u Rio de Janeiru i konzularnim ovlastima nad konzularnim područjem koje obuhvaća područje regija: Região Centro-Sul Fluminense, Região Metropolitana, Região Noroeste Fluminense, Região Norte Fluminense, Região Serrana, Região da Costa Verde, Região das Baixadas Litorãneas i Região do Médio Paraiba.

Ova Odluka stupa na snagu danom donošenja.

Klasa: 018-07/21-05/05
 Urbroj: 71-10-01/1-21-2
 Zagreb, 17. ožujka 2021.

Predsjednik
 Republike Hrvatske
 Zoran Milanović, v. r.
### NN 29/2021 (24.3.2021.), Odluka o izmjeni i dopuni Odluke o porezima Grada Imotskog

Grad Imotski

639

Na temelju članka 20. i članka 42. Zakona o lokalnim porezima (»Narodne novine«, broj 15/16, 101/17) i članka 31. Statuta Grada Imotskog (»Službeni glasnik Grada Imotskog«, 2/09, 1/13, 4/13, 5/16 – pročišćeni tekst, 2/17 – ispravak, 3/18), Gradsko vijeće Grada Imotskog na svojoj XXXI. sjednici održanoj 15. ožujka 2021. godine donosi

ODLUKU

O IZMJENI I DOPUNI ODLUKE O POREZIMA GRADA IMOTSKOG

I.

U Odluci o porezima Grada Imotskog (»Službeni glasnik Grada Imotskog« br. 3/17, 4/17 i 14/20) u članku 1., stavak 1. riječi »porezni obveznici« i »porezne osnovice« brišu se.

II.

Briše se članak 3.

III.

Briše se članak 4.

IV.

U članku 5. riječi »od utvrđene osnovice iz članka 4. ove Odluke« brišu se.

V.

Briše se članak 6.

VI.

Briše se članak 7.

VII.

Briše se članak 8.

VIII.

Briše se članak 10.

IX.

Briše se članak 12.

X.

Briše se članak 13.

XI.

Briše se članak 14.

XII.

Briše se članak 18.

XII.

Briše se članak 19.

XIII.

U članku 21. riječi: »članka 14.« brišu se.

XIV.

Dosadašnji članak 5. postaje članak 3., članak 9. postaje članak 4., članak 11. postaje članak 5., članci 15., 16. i 17. postaju članci 6., 7. i 8., a članci 20., 21., 22., 23., 24. i 25. postaju članci 9., 10., 11., 12., 13. i 14.

XV.

Ova Odluka će se objaviti u »Narodnim novinama« i »Službenom glasniku Grada Imotskog«, a stupa na snagu osmoga dana od dana objave u »Službenom glasniku Grada Imotskog«, osim odredbi o prirezu porezu na dohodak koje stupaju na snagu prvoga dana u mjesecu nakon mjeseca u kojem su objavljene u »Narodnim novinama«.

Klasa: 400-01/21-01/01
 Urbroj: 2129/01-01-21-0001
 Imotski, 15. ožujka 2021.

Predsjednik Gradskog vijeća
 dr. sc. Perica Tucak, v. r.
### NN 29/2021 (24.3.2021.), Odluka o izmjeni Odluke o porezima Grada Otoka

GRAD OTOK

638

Na temelju članaka 20. i 42. Zakona o lokalnim porezima (»Narodne novine« broj 115/16 i 101/17) i članka 21. Statuta Grada Otoka (»Službeni vjesnik Vukovarsko-srijemske županije« broj 14/09, 4/13 i 6/18 i »Službeni vjesnik Grada Otoka« broj 02/20, 02/21), Gradsko vijeće Grada Otoka na 37. sjednici održanoj 8. ožujka 2021. donosi

ODLUKU

O IZMJENI ODLUKE O POREZIMA GRADA OTOKA

Članak 1.

U Odluci o porezima Grada Otoka (»Narodne novine« broj 72/17 i 2/18) članak 5. mijenja se i glasi:

»Stopa prireza porezu na dohodak iznosi 5 %«.

Članak 2.

Ova Odluka biti će objavljena u »Narodnim novinama« i u »Službenom vjesniku Grada Otoka«.

Članak 3.

Ova Odluka stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/21-01/01

Urbroj: 2188/08-01/01-21-1

Otok, 8. ožujka 2021.

Predsjednik Gradskog vijeća
 Milenko Drljepan, v. r.